המדשאה הגדולה ובריכת הצבים בסנטרל פארק

המדשאה הגדולה ובריכת הצבים בסנטרל פארק (באנגלית: Great Lawn and Turtle Pond) הם שני מאפיינים מחוברים של סנטרל פארק במנהטן, ניו יורק, ארצות הברית. המדשאה והבריכה ממוקמים באתר של מאגר מים לשעבר, ששירת את מערכת אמת המים העתיקה של קרוטון אשר נתמלאה בתחילת המאה ה-20. הבריכה, הידועה במקור כאגם בלוודיר, סמוכה לטירת בלוודיר כמו גם לתיאטרון דלקורטה , ומכילה מגוון של צבים ודגים. המדשאה משתרעת על פני מעט יותר מ-56 דונם של אדמה בצורת אליפסה, המשמשת לספורט וקונצרטים.

 תיאור האתר 
ממוזער|חלק מהמדשאה הגדולה.
המדשאה והבריכה תופסים את השטח הכמעט מלבני של "המאגר התחתון", בגודל של כ-141.5 דונם, ששולב בתוכנית Greensward  עבור סנטרל פארק, שתוכנן על ידי פרדריק לאו אולמסטד ו-Calvert Vaux . אנדרטת המלך ג'אג'ילו  ניצבת בקצה המזרחי של בריכת הצבים, תיאטרון דלקורטה בקצהו המערבי. המדשאה הגדולה עצמה, המוקפת בְּשְבִיל בצורת אליפסה, משתרעת על פני 56.6 דונם. בריכת הצבים והגן הבוטני ע"ש ארתור רוס הסמוך תופסים עוד 125 דונם. הדשא הגדול ובריכת הצבים תופסים כ-222 דונם בסך הכל.

 המדשאה 
ממוזער|השתקפויות במי בריכת הצבים.
המדשאה הגדולה היא בעיקרה שדה פנאי, המוקף שביל סגלגל (אליפטי). יש שם שמונה מגרשי בייסבול (שישה בתוך השביל הסגלגל ושניים ישירות צפונה), וכן מגרש כדורגל וארבעה מגרשי כדורסל.
ממוזער|אי בבריכת הצבים.

 בריכת הצבים 
בריכת הצבים ממוקמת מדרום למדשאה. רוב הצבים של הפארק חיים ב-Turtle Pond, ורבים מהם הם חיות מחמד לשעבר, ששוחררו לפארק.

 הגן הבוטני 
הגן הבוטני על שם ארתור רוס , מכיל 17 מינים של עצי אורן על פני שטח של 16 דונם בצד הצפון מערבי של השביל הסגלגל.

 היסטוריה 
המאגר התחתון של אמת המים העתיקה של הקרוטון, הידוע גם בשם המאגר הקולט, נבנה בשנת 1842 כדי לאגור את מי השתייה של העיר. במפה המפורסמת של Egbert Ludovicus Viele  של מנהטן, המאגר התחתון/הקולט משתרע ברשת המפה בתחום שבין רחוב 79, עם השדרה השישית בערך ועד רחוב 86 עם השדרה השביעית. המאגר התפרס על פני שטח של שבעה "מבננים" מלאים. בשנת 1842, האתר נודע בשם גבעת יורק (יורקהיל), אתר של יישוב שחור חופשי, שנעקר, כדי לפנות את מקומו להקמת המאגר. מצפון לו, ביצה גדולה מאד שהחזיקה את מי הענף הצפוני של סוֹ קיל . ביצה זו הפכה מאוחר יותר למאגר העליון של סנטרל פארק.

המאגר התחתון (נשוא ערך זה דהיום) התמלא עד לעומק של 10 מ' והחל בתפקודו ב-27 ביוני 1842. המאגר תפס את החלל בין הכבישים הרוחביים של רחוב 79 ורחוב 86, בגודל של 557 מ' על 255 מ' עם קיבולת של לפחות 570 מיליון ליטר. המאגר הוקף בקיר תמך מאבן, הבנוי בצורה אלכסונית, שחלקו עדיין נראה בסמוך לרוחב רחוב 86.
בתוכניתו של Egbert Viele להקמת הסנטרל פארק, הוא "ראה את המאגר כראוי לתשומת לב על הישג הנדסי גדול, ותוכניתו הדגישה זאת על ידי הוספת מרפסת לקירות, ממנה הצופים יכלו לצפות בתרגילים צבאיים". על הפינה הדרום-מערבית של המאגר השקיף סלע נופי (Vista Rock), שעליו נבנתה טירת בלוודיר בשנת 1869. ממוזער|מאגר המים הסופי (תמונה משנת 1842), היכן שממוקמים היום הספרייה המרכזית של העיר ובריינט פארק כשהקמת הסנטרל פארק הושלמה, שימש המאגר התחתון כהשלמה למאגר העליון, שכיום הוא מאגר ז'קלין קנדי אונאסיס. מאגר זה תוכנן על ידי מעצבי הסנטראל פארק, כדי לקבל מראה של אגם טבעי.
אמת המים העתיקה הסתיימה היכן שהיום הספרייה המרכזית של העיר ובריינט פארק. זה היה מאגר ההפצה של אמת המים העתיקה של קרוטון, ונקודת הסיום שלה. בתוך קירות הגרניט העבים של יותר מ-8 מטרים, היה אגם מלאכותי (ולמעשה בריכה - ראו האיור משמאל) בן כ-16 דונם. צינורות מים מברזל יצוק הסתעפו מהמאגר לרחבי העיר. המאגר נהרס בשנת 1900.

 עיצוב ושימושים 
ממוזער|בריכת הצבים, המדשאה הגדולה, והתיאטרון, במבט מ-טירת בלוודיר שמצולמת למטה.
כאשר בעשור הראשון של המאה ה-20, מערכת הובלת המים לעיר ניו יורק הושלמה על ידי הוספת המערכת שהתבססה על אגני הניקוז המשולבים של קטסקיל ו-דלאוור, המאגר התחתון היה מיותר. כבר ב-1903 היו תוכניות לכסות את המאגר כדי ליצור מרחב בילוי נוסף, ובשנת 1910 החל נציב הפארק צ'ארלס בונשטיין סטובר לתמוך בסילוק המאגרRosenzweig & Elizabeth, 1992, pp. 415–416.. מאז ועד שנת 1930 עלו רעיונות שונים למיזמים שונים בשטח שיתפנה. נוצרו חילוקי דעות וויכוחים בין קבוצות אינטרסים שונות. הצעה אחת מני רבות הייתה להקים אנדרטה גדולה לזכר הנופלים במלחמת העולם הראשונה, שנקראה אז המלחמה הגדולה. בתחילה אושרה ואחר כך נפסלה, כמו הצעות אחרות.
ממוזער|טירת בלוודיר המשקיפה על אזור בריכת הצבים, המדשאה הגדולה והתיאטרון.
רק בינואר 1930 המאגר החל להתנקזRosenzweig & Elizabeth, 1992, p. 439.. הפרויקט דרש מילוי של 760,000 מ"ק של עפר לתוך המאגר שהוצא משימוש, אשר היה אמור להסתיים תוך שנה. באפריל אותה שנה הציעה האגודה האמריקאית לאדריכלי נוף (ASLA) אחו שקוע, ואגם בתוך אתר המאגר הקודם, תוכנית שלבסוף קיבלה את ביטויה בהקמת המדשאה הגדולה ובריכת הצבים. המאגר הקולט לשעבר התמלא בעפר מבניית מרכז רוקפלר .

החל משנות ה-60 הייתה המדשאה הגדולה אתר למופעי מוזיקה המוניים של מוזיקאים ותזמורות מפורסמים: הקונצרטים השנתיים של המטרופוליטן אופרה והפילהרמונית של ניו יורק; זמרים כמו אלטון ג'ון ומופע האיחוד של סיימון וגרפונקל; פול סיימון ולהקת בון ג'ובי ועוד רבים אחרים; גם המיסה באוויר הפתוח של האפיפיור יוחנן פאולוס השני התקיימה שם באוקטובר 1995.

 ראו גם 
 מערכת הובלת המים לעיר ניו יורק

קישורים חיצוניים

 ביאורים 

 הערות שוליים 

קטגוריה:ניו יורק: גאוגרפיה
קטגוריה:מנהטן: פארקים
קטגוריה:ארצות הברית: גנים ופארקים עירוניים
קטגוריה:ארצות הברית: אתרים הרשומים במרשם הלאומי של מקומות היסטוריים
קטגוריה:מערכת הובלת המים לעיר ניו יורק